Livets gang | Burkal-Bylderup Pastorat\nAlle fødsler skal anmeldes skriftligt eller digitalt til sognepræsten eller kirkekontoret i moderens bopælssogn senest 14 dage efter fødslen.\nDen fødselsanmeldelse, der blev udleveret af jordemoderen skal desuden udfyldes og underskrives af moderen og afleveres på kirkekontoret eller hos sognepræsten senest 14 dage efter fødslen.\nHar moderen bopæl i Sønderjylland, skal hun anmelde fødslen til personregisterføreren i den kommune, hvor hun bor.\nHar moderen ikke nogen bopæl, anmelder hun fødslen til sognepræsten eller kirkekontoret i det sogn, hvor fødslen har fundet sted.\nForældre uden dansk statsborgerbevis skal medbringe deres opholdstilladelse\nFødselsanmeldelse kan ske på hjemmesiden personregistrering.dk. Og faktisk med det samme, hvis du har digital signatur.\nEr du i tvivl om, hvilket sogn du tilhører, kan du få det oplyst ved at indtaste din adresse og postnummer på sogn.dk.\nI forbindelsen med anmeldelsen kan sognepræsten eller kirkekontoret udstede en fødselsattest.\nIfølge navneloven skal barnet navngives senest seks måneder efter fødslen. Det sker enten ved anmeldelse eller ved dåb.\nNavngivning ved anmeldelse betyder ikke, at man derved bliver medlem af folkekirken. Først ved dåb bliver barnet medlem af folkekirken.\nI forbindelse med fødslen registreres moderens ægtefælle som fader, med mindre parterne oplyser noget andet.\nEt ugift par har mulighed for, inden fødslen, at få faderskabet anerkendt hos Statsforvaltningen.\nEt ugift par har mulighed for i forbindelse med fødselsanmeldelsen at få faderskabet anerkendt ved at indgive en omsorgs- og ansvarserklæring til sognepræsten eller kirkekontoret (i Sønderjylland til kommunen). Ønsker man fælles forældremyndighed er dette langt det letteste. Blanketten kan findes på www.personregistrering.dk eller udleveres af jordemoderen. Indgives der ikke en omsorgs- og ansvarserklæring i forbindelse med fødselsanmeldelsen, vil der, efter fødslen, skulle rejses faderskabssag hos Statsforvaltningen.\nTekst fra www.folkekirken.dk\nØnsker du at blive døbt eller at lade dit barn døbe i folkekirken, så skal du kontakte sognepræsten eller kirkekontoret i det sogn, hvor du ønsker dåben skal finde sted.\nDåb er en forudsætning for at være medlem af folkekirken og kan enten foretages som barnedåb eller som voksendåb.\nDu aftaler med kirkekontoret hvor og hvornår det ville passe både kirken og dig. Dåb finder som oftest sted som en del af den almindelige søndagshøjmesse, men kan også foregå ved afholdelse af en særlig dåbsgudstjeneste. Det afhænger af traditionen i den lokale kirke.\nSom oftest vil man inden dåben have en samtale med den præst, der skal døbe barnet. Præsten gennemgår dåbsritualet sammen med dåbsforældrene og kan besvare de spørgsmål, der eventuelt måtte være i forbindelse med gudstjenesten, dåbsritualet og dåbens kristelige betydning.\nVed barnedåb skal barnets navn samt navn og adresse på to til fem faddere afleveres til sognepræsten eller kirkekontoret. Fadderne skal selv være døbt og påtager sig ved barnets dåb en moralsk forpligtelse i forbindelse med dåbsbarnets kristelige oplæring i det tilfælde, at der sker barnets forældre noget, før barnet bliver voksent. Ved dåben bærer forældrene eller en af fadderne barnet. Det kaldes populært for gudmor eller gudfar, men udtrykket findes ikke i officielle regler eller liturgi til dåb.\nSker dåben af et nyfødt barn ikke inden for seks måneder, så skal barnet navngives\nI tilfælde af sygdom kan man tilkalde præsten til dåb i hjemmet eller på sygehuset. Er barnet i akut livsfare kan en af de tilstedværende forrette en nøddåb, såfremt denne i øvrigt selv er døbt med den kristne dåb.\nVed voksendåb kontakter man også sognepræsten eller kirkekontoret i det sogn, hvor man ønsker at blive døbt. Forud for voksendåb går en oplæring i kristendom hos præsten\nEr man døbt én gang, kan man ikke blive døbt igen. Heller ikke hvis dåben er foregået i et kristent kirkesamfund uden for folkekirken.\nØnsker I at blive viet i en af folkekirkens kirker, skal I aftale vielsen med sognepræsten eller kirkekontoret ved den kirke, hvor I ønsker vielsen. For at en kirkelig vielse kan foretages, skal der foreligge en prøvelsesattest fra kommunen, hvor brudeparret eller en af parterne bor.\nVielse i folkekirken forudsætter at enten bruden eller brudgommen er medlem af folkekirken.\nForud for vielsen vil der som oftest foregå en samtale mellem brudeparret og præsten om vielsen. Salmer til vielsen aftales ligeledes mellem præst og brudepar.\nVed vielsen skal der ud over brudeparret være to vidner tilstede.\nDer er ikke frit valg med hensyn til kirke. I har ret til bryllup i jeres egen sognekirke, eller til en kirke, I har en særlig tilknytning til. Ønsker I at blive viet i en anden kirke end jeres sognekirke bør I tage kontakt til kirken og høre om muligheden for at blive viet i den kirke. En sådan særlig tilknytning kan være, at bruden eller gommen tidligere har boet i det pågældende sogn eller at I har nære slægtninge i sognet. Da nogle kirker er mere populære end andre, har kirkerne lavet deres egne retningslinjer. Derfor er det en god ide at tage kontakt til den ønskede kirke for at forhøre jer nærmere om deres retningslinjer.\nEn kirkelig vielse skal foregå i en kirke. Hvis I ønsker at blive viet et andet sted, skal I ansøge biskoppen om tilladelse. En sådan tilladelse gives kun undtagelsesvis, bortset fra situationer, hvor vielsen må foregå på et hospital eller lignende.\nDødsfald skal anmeldes til afdødes bopælssogn på en særlig blanket senest 2 hverdage efter hændelsen. Anmeldelsen skal ske af afdødes ægtefælle, samlever, afdødes børn over 18 år eller afdødes forældre i nævnt rækkefølge. I mange tilfælde sker anmeldelsen og kontakten til sognepræsten eller kirkekontoret gennem en bedemand. Herefter aftaler man med præsten eller gennem bedemanden tid og sted for begravelse eller bisættelse.\nOfte bruges ordene begravelse og bisættelse synonymt. Ved en begravelse forstås en begravelseshandling, hvor kisten nedsænkes i jord og jordpåkastelsesritualet finder sted på kirkegården. Ved en bisættelse forstås en begravelseshandling, der består af kremering (ligbrænding) og eventuelt efterfølgende urnenedsættelse. Jordpåkastelelsesritualet foregår i så fald i kirken eller på krematoriet.\nSammen med anmeldelsen medbringes så vidt muligt afdødes dåbs- eller navneattest og evt. vielsesattest.\nSognepræsten i bopælssognet er begravelsesmyndighed og godkender anmodningen om begravelse eller bisættelse.\nI den forbindelse er det begravelsesmyndighedens primære pligt at sørge for, at begravelsen eller bisættelsen sker i overensstemmelse med afdødes ønsker.\nBegravelsen eller bisættelsen skal normalt ske senest otte dage efter dødsfaldet (dødsdagen medregnet).\nI begge tilfælde er op til den enkelte præst at vurdere, om der bør medvirke en præst til begravelsen eller bisættelsen.\nBegravelses-/bisættelsesgudstjenestens gang og salmerne aftales mellem præsten og de pårørende. Man synger normalt tre salmer, og præsten holder en tale, der som oftest inddrager personlige træk om afdøde, men som især er en forkyndelse af det kristne evangelium ind i dødens og sorgens situation.\nDe tre skovlfulde jord på kisten symboliserer livet fra fødsel og død, og opstandelsen, som Gud kan give os del i.\nJordpåkastelsen sker ved graven efter en forudgående begravelsesgudstjeneste i kirke eller kapel, når der er tale om jordfæstelse. I tilfælde af ligbrænding sker jordpåkastelsen som afslutning på bisættelsesgudstjenesten i kirken eller kapellet, hvorefter båren føres til krematoriet.\nØnsker du eller dit barn at blive døbt, så se under barnedåb eller voksendåb i vejledningen under ”Hvad gør jeg ved dåb”.\nHvis du er medlem af et andet evangelisk-luthersk trossamfund her i landet, kan du blive medlem af folkekirken ved at tilslutte dig en menighed i folkekirken. Kontakt sognepræsten i dit bopælssogn. Er du i tvivl om, hvilket sogn du tilhører, eller mangler du en adresse på sognepræsten eller kirkekontoret, kan du finde oplysningerne på www.sogn.dk\nHvis du er døbt i et evangelisk-luthersk trossamfund i udlandet, bliver du medlem af folkekirken ved at få bopæl i Danmark, med mindre du anmelder, at du ønsker at stå uden for folkekirken.\nEr du døbt i et andet kristent trossamfund, kan du også blive medlem af folkekirken. For at blive optaget skal du kontakte en præst i folkekirken. Præsten vurderer, om du har så meget kendskab til folkekirkens lære, at anmodningen om at blive optaget kan tages som udtryk for et alvorligt ønske om at tilhøre folkekirken.\nEr du udmeldt af folkekirken, men nu igen ønsker at blive medlem af folkekirken, skal du kontakte en præst i folkekirken. Præsten vil på baggrund af en personlig samtale vurdere, om anmodningen om at blive genoptaget er udtryk for en alvorlig beslutning om igen at ville tilhøre folkekirken.\nSe flere detaljer på Kirkeministeriets hjemmeside.\nØnsker du at melde dig ud af folkekirken, skal det ske ved personlig eller skriftlig henvendelse pr. brev til sognepræsten eller kirkekontoret i dit bopælssogn. Er du i tvivl om, hvilket sogn du tilhører, eller mangler du en adresse på sognepræsten eller kirkekontoret, kan du finde oplysningerne på www.sogn.dk.\nKirkebogsføreren registrerer udmeldelsen i kirkebogen. Herved bliver den automatisk registreret i CPR. Du får derefter tilsendt en ny fødsels- og dåbsattest med en påtegning om, at du er udtrådt af folkekirken, og hvornår det er sket.\nDu kan ikke på samme tid være medlem af folkekirken og et andet trossamfund. Slutter du dig til et andet trossamfund, så ophører dit medlemskabet af folkekirken. Du skal dog selv oplyse det til enten en præst i folkekirken eller et kirkekontor for at oplysningen kan slå igennem i kirkebogen – og dermed i CPR.


Vi elsker micellevand - BEAUTY IN WORDS\nDa mine forældre igennem en årrække boede i Frankrig var der én ting jeg altid skulle have med hjem fra det lokale apotek: Sensibio H20 fra Bioderma.\nDengang var jeg ikke klar over, at den milde, men effektive formular, der har gjort Sensibio H20 til en af de mest solgte makeup fjernere/renseprodukter i Europa, skyldes det man kalder ‘micellevand’ (på engelsk Micellar Water eller fransk Eau Micellaire).\nMicellevand er kort fortalt en olie-i-vand formular, der ved hjælp af detergenter, hurtigt og effektivt opløser alle former for fedtbaseret makeup og snavs uden at efterlade huden fedtet, så du i princippet ikke behøver at vaske efter med vand.\nKemien bag er en smule tricky at forstå (men ikke at producere), og denne illustration viser princippet (og teksten er citeret fra Den Store Danske):\nDetergenter, stoffer, hvis molekyler er opbygget af en hydrofob (vandskyende) kulbrinterest og grupper, der er hydrofile (vandsøgende), således at stoffet er opløseligt i vand. Hvis koncentrationen af detergent når en bestemt størrelse, dannes molekyl-aggregater, miceller, hvor de hydrofile dele af molekylerne vender ud mod vandet. Miceller kan optage lipofile (“fedtelskende”) stoffer og derved holde dem i opløsning.\nBioderma har dog ikke fået lov til at sidde alene på micellevandsmarkedet, så i dag har ethvert skønhedsmærke med respekt for sig selv (og sin markedsandel) en micellevand i sortimentet. Da en micelleformular kan laves ved hjælp af mange forskellige ingredienser (hvilket måske er årsagen til den varierende kvalitet på disse produkter) kræver det en rimelig god biokemisk forståelse (jeg ikke har) at genkende komponenterne på en ingrediensliste, så de fleste lader klogeligt ordet ‘micellar’ indgå i produktnavnet.\nDet er dog ikke alle mærker, der skilter med at deres renseprodukt er en micellevand, og det gælder desværre også koreanske brands, har jeg erfaret. Men faktisk indeholder både Mizon Great Pure Eye & Lip Remover og Dr. Jart+ Dermaclear Micro Water en micelleformular, der sagtens kan konkurrere med de vestlige varianter.\nTags: Dr. Jart+, K-beauty, Makeup fjerner, Micellar Water, Micellevand, Mizon, Renseprodukte\nNår lidt er godt nok Mod lysere tider


Her kan du læse om hvilke personalegoder, der tilbydes ansatte i Gladsaxe Kommune. Langt de fleste fælles personalegoder stilles til rådighed for alle medarbejdere uden betaling. Derudover er der enkelte personalegoder, hvor du skal betale for brug – som for eksempel erhvervskortet til offentlig transport. Der er lagt vægt på, at de fælles personalegoder enten er sundhedsfremmende eller er med til at skabe fællesskab mellem kommunens ansatte, og gerne på tværs af arbejdspladser.\nDe fælles personalegoder drøftes og besluttes årligt i kommunens Hovedudvalg.\nSom supplement til de fælles personalegoder, er der i Gladsaxe Kommunes budget afsat en pulje til initiativer, der kan øge motivationen og engagementet blandt medarbejderne i hele kommunen. Det er Gladsaxe Personaleforum, der forvalter denne pulje. Personaleforum iværksætter og afvikler aktiviteter af både faglig og social karakter til gavn for alle ansatte i Gladsaxe Kommune.\nDe personalegoder, som Personaleforum står for, er markeret med Personaleforums logo. Udover de fælles personalegoder er der på en række arbejdspladser i kommunen supplerende personalegoder, der kun omfatter de ansatte på den specifikke arbejdsplads; Spørg, der hvor du arbejder, om I har supplerende personalegoder.\nGladsaxe Kommune tilbyder gratis rygestopkurser til alle medarbejdere. Du deltager på Forebyggelsescenterets åbne borgerkurser. Kontakt Forebyggelsescenteret, hvis du er interesseret i et rygestopkursus. Du skal blot oplyse, at du er medarbejder.\nHvis I er 10 eller flere på din arbejdsplads, der ønsker et rygestopkursus, kan I kontakte Forebyggelsescentret på telefon 39 57 57 57 for at få en rygestopinstruktør ud til jer.\nMånedslønnede i Gladsaxe Kommune har adgang til gratis at bruge kommunens svømmehaller. Der er adgang til svømmehallerne i den offentlige åbningstid; i Bagsværd Svømmehal dog ikke i weekenden. Ordningen kræver dog køb af armbånd til 50 kr.\nAlle medarbejdere kan frit benytte vinterbadning / friluftsbadet ved Gladsaxe Svømmehal.\nSe åbningstider på Idrætsanlæggenes hjemmeside\nMånedslønnede i Gladsaxe Kommune har adgang til at bruge kommunens skøjtehal. Medbring lønseddel som dokumentation for din ansættelse.\nLæs mere om Skøjtehallen på Kompas (Kun for medarbejdere i Gladsaxe Kommune)\nMånedslønnede har mulighed for at booke én bane gratis i én time i et begrænset tidsrum.\nLæs mere om badminton på Kompas (Kun for ansatte i Gladsaxe Kommune)\nMånedslønnede kan booke én bowlingbane i Gladsaxe Bowlingcenter med fri leje af sko for 100 kr. Eventuelt kan flere baner bookes til almindelig pris. Medbring seneste lønseddel og billedidentifikation som dokumentation for din ansættelse.\nLæs mere om bowling på Kompas (Kun for ansatte i Gladsaxe Kommune)\nGladsaxehold til eksterne motionsaktiviteter\nGladsaxe Kommune betaler deltagergebyret til enkelte af de større eksterne motionsarrangementer, for eksempel DHL-stafetten og Ladywalk.\nFølg med på KOMPAS og se, hvad der sker hvornår:\nLæs om DHL Stafetten her (Kun for medarbejdere i Gladsaxe Kommune)\nLæs om Ladywalk her (Kun for medarbejdere i Gladsaxe Kommune)\nErhvervskort til offentlig transport som bruttolønsordning\nMånedslønnede medarbejdere kan få periodekort til offentlig transport som bruttolønsordning. Det betyder, at du betaler periodekortet via din løn.\nErhvervskortet dækker de zoner, der er mellem den ansattes hjem og arbejdsplads. Erhvervskortet skal gælde for minimum seks måneder.\nLæs mere om, hvordan du får et erhvervskort på KOMPAS her (Kun for ansatte i Gladsaxe Kommune)\nBrobizz til Øresundsforbindelsen – som bruttolønsordning\nHvis du skal krydse Øresundsbroen for at komme på arbejde, kan du som ansat købe Brobizz til Øresundsforbindelsen som bruttolønsordning.\nLæs mere på KOMPAS (Kun for ansatte i Gladsaxe Kommune)\nGratis interne kurser\nGladsaxe Kommune har et stort udbud af arbejdsrelevante interne kurser, som er gratis for ansatte.\nDu kan se oversigt over aktuelle kurser i det elektroniske kursuskatalog, Plan2learn, på KOMPAS. (Kun for ansatte i Gladsaxe Kommune)\nUddannelse som bruttolønsordning\nMedarbejdere kan vælge at få supplerende uddannelse/kompetenceudvikling som bruttolønsordning. Det er en forudsætning, at nærmeste leder kan godkende forløbet, og at det har et erhvervsrelateret sigte.\nDu kan se mere om kompetenceudvikling og uddannelse på KOMPAS. (Kun for ansatte i Gladsaxe Kommune)\nForedrag med Folkeuniversitetet\nPersonaleforum giver mulighed for, at du som medarbejder kan tilmelde dig en række foredrag på Folkeuniversitetet. Foredragene udbydes to gange årligt, og hver medarbejder kan tilmelde sig ét forløb gratis.\nKunstforeningen arrangerer kunstudstillinger, foredrag og besøg på kunstudstillinger. Foreningen er åben for alle ansatte. Der betales et mindre kontingent for medlemskab. Foreningen indkøber også kunst, der bortloddes ved en årlig lodtrækning.\nSeniorklubben er en klub for pensionerede medarbejdere i Gladsaxe Kommunes administration.\nDu kan finde os på gladsaxe.dk/seniorklub


Buffetts pengekasse bugner - købte egne aktier for 1,7 mia. dollar\n06. maj 2019 KL.18:50\nBerkshire Hathaway, investeringsselskabet, som styres af den navnkundige milliardær Warren Buffett og hans mangeårige partner Charlie Munger, accelererede tilbagekøbene af egne aktier i første kvartal, til trods for at selskabet historisk har været imod den mulighed.\nDet fremgår af regnskabet for periode, som Berkshire Hathaway lagde frem lørdag inden weekendens årlige generalforsamling.\nBerkshire Hathaway købte egne aktier for 1,7 mia. dollar i perioden, hvilket var over niveauet på 1,3 mia. dollar, som selskabet brugte på tilbagekøb i hele 2018.\nDet øgede tempo i tilbagekøbene, som selskabet i efteråret åbnede mulighed for ved at lempe på bestyrelseskravene til værdisætningen af aktierne, skyldes, at det store investeringsselskabs pengekasse bugner, fordi det har svært ved at finde tilstrækkeligt med attraktive investeringsmuligheder.\n- Vi føler, vi er OK med at købe den, men vi savler ikke over at købe den, sagde Warren Buffett, ifølge Bloomberg News, på lørdagens generalforsamling om tilbagekøbet af Berkshires egen aktie.\n- Du kan let se perioder, hvor vi ville bruge substantielle summer, hvis vi syntes, at aktien blev solgt, lad os sige, 25 eller 30 pct. under, hvad den var værd, og vi ikke havde noget, der var endnu bedre.\nBerkshire Hathaways pengekasse, inklusiv amerikanske statsobligationer, er så fyldt, at den næsten ikke kan lukkes. I kvartalet voksede den atter en gang med nogle milliarder til 114,2 mia. dollar, og Warren Buffett gentog i weekenden, at han og kollegaerne anser gode selskaber med solide fremtidsudsigter som meget dyrt prissatte, hvorfor investeringsselskabet holder igen med nye investeringer.\nInvesteringsselskabet kom i øvrigt gennem sit første kvartal med et justeret overskud per aktie på 45 cent, mens omsætningen landede på 133,74 mia. dollar. Analytikerne havde ifølge Bloomberg News regnet med en indtjening per aktie på 44 cent og en omsætning på 11,88 mia. dollar.\nDet justerede nettoresultat blev i perioden på 8,25 mia. dollar mod ventede 7,38 mia. dollar, mens driftsresultatet, målt på EBITDA, landede på 32,3 mia. dollar. Her havde Wall Street ventet 31,84 mia. dollar.\nDe bedre end ventede tal på bundlinjen har dog et "aber dabei", hvilket skyldes, at udfordringerne i Berkshire Hathaways store investering i Kraft Heinz ikke er medregnet, fordi Kraft Heinz endnu ikke officielt har indsendt de nødvendige regnskabsformularer til børsmyndighederne for første kvartal for at Berkshire Hathaway kan tage udviklingen med i sine tal.\nKraft Heinz tog i februar i forbindelse med regnskabet for fjerde kvartal en nedskrivning på 15,4 mia. dollar på goodwill af flere af koncernens kendte forbrugermærker under Krafts kondimentprodukter og Oscar Mayers pølseprodukter, og samtidig er koncernen ramt af uregelmæssigheder i finansafdelingen, som selskabet undersøger.\nBerkshire Hathaway var i første kvartal nettosælger af aktier. Ud af porteføljen blev solgt aktier for 2,06 mia. dollar, mens koncernen blot købte nye aktier for 1,53 mia. dollar.\nAktien i Berkshire Hathaway falder mandag med 3,0 pct. og trækker næstmest ned i S&P 500-indekset.


Electrolux Kogeplade HOI335F - HvidevareBanditten\nForside / Kogeplader / Electrolux Kogeplade HOI335F\nEr du på udkig efter Electrolux Kogeplade HOI335F? Så er du landet det helt rigtige sted. Med Electrolux Kogeplade HOI335F bliver hverdagen bare lidt nemmere, og her får du for alvor en hvidevare, der fungerer – og som er udviklet med fokus på den mindste detalje.\nElectrolux Kogeplade HOI335F som er anerkendte for at udvikle kvalitetsdygtige holdbare og effektive hvidevarer, der kommer i flotte designs, og som derfor passer perfekt ind i hjemmet og samtidig lever op til dine behov.\nNår du bestiller Electrolux Kogeplade HOI335F får du selvfølgelig lynhurtiglevering, og du slipper for selv at møde op i en butik og bøvle med at få fragtet varen hjem til dig. Når du bestiller Electrolux Kogeplade HOI335F online, kan du nemlig vælge bestille med levering hjem til dig\nDet betyder, at du får Electrolux Kogeplade HOI335F uden problemer og før, du ved det.\nHos Hvidevarebanditten synes vi ikke, det behøver at være tidskrævende at bestille hvidevarer som fx Electrolux Kogeplade HOI335F. Derfor forsøger vi at gøre vores bedste med at [finde, udvælge, kuratere] de bedste og mest populære hvidevarer til dig.


Havekreds fejrede jubilarer | VendelboPosten.dk\nLandskabsarkitekt og gartner ved Haveselskabet Louise Møller fortalte om havens design og indretning ved Havekredsens vintermøde. Foto: Niels Helver\nFormanden for Sindal og Omegns Havekreds aflagde beretning ved generalforsamlingen, hvor han takkede for den altid store opbakning til kredsens arrangementer. Foto: Niels Helver Niels Helver\nBirte Ræbild, Hans Nedergaard, Erik og Jane Randrup blev hyldet for deres trofaste medlemskab af Sindal Havekreds i mere end 40 år. Foto: Niels Helver Niels Helver\nPreben Nielsen takkede Sven-Erik Nielsen for hans store indsats som sekretær. Sven-Erik ønskede ikke at genopstillet til valg. Foto: Niels Helver Niels Helver\nD. 11 februar 2020 - kl 15:05\nHavekreds fejrede jubilarer\nJane og Erik Randrup, Birte Ræbild og Hans Nedergaard har været medlem af havekreds i mere end 40 år\nFlere end halvdelen af Sindal og Omegns Havekreds 85 medlemmer deltog forleden i kredsens vintermøde med den årlige ordinære generalforsamling. Herefter blev kredsens medlemmer noget overrasket, da formanden Preben Nielsen fortalte, at Sindal Havekreds denne aften kunne fejre, at Jane og Erik Randrup, Birte Ræbild og Hans Nedergaard har været medlemmer i mere end 40 år.\nAftenen begyndte med et spændende foredrag om havetyper og havens design ved landskabsarkitekt og gartner i Haveselskabet Louise Møller. Hun fortalte levende og inspirerende om havens indretning, hvor det ikke primært er haven i sig selv, men den følelse haven giver, der er vigtig. Hun kom ind på de mange forskellige havetyper, hvor nogle mennesker er til den romantiske have, mens andre foretrækker den mere vildtvoksende have med stor biodiversitet, og nogle er til den minimalistiske have. Også havens design og indretning blev gennemgået, hvor det er vigtigt, at haven er et rum med både ”loft, vægge og gulv”.\nEfter Louise Møllers foredrag var der generalforsamling. Formanden Preben Nielsen gennemgik i sin beretning, de arrangementer Havekredsen har gennemført i 2019 blandt andet det succesrige foredrag med Claus Dalby, hvor 150 havde fundet vej til festsalen på Sindal Skole. Herefter fremlagde kassereren Bine Madsen regnskabet, der udviser et flot overskud. Da kredsens mangeårige bestyrelsesmedlem Sven-Erik Nielsen ikke ønskede genvalg, blev Carsten Brændgaard valgt til bestyrelsen. Der var genvalg til alle øvrige poster. Preben Nielsen takkede Sven-Erik Nielsen for hans arbejde som sekretær. Et arbejde han nidkært har udført til glæde for medlemmerne.\nEfter generalforsamlingen blev de fire jubilarer hyldet for deres indsats i mere end 40 år, hvor de altid har været til stor inspiration for kredsens øvrige medlemmer. Formanden overrakte blomster og et stort bogværk om det eventyrlige og blomstrende Tivoli.


Om CSS side layouts - Joomla! Documentation\nOm CSS side layouts\nThis page is a translated version of the page About CSS page layouts and the translation is 60% complete.\nLast edit by Rbuelund (talk · contrib) · Last edited on Fri, 29 Jan 2021 01:22:17 +0000\nProfessionelle websteder separerer styling fra indhold. Der er mange grunde til at gøre det, og den mest øjensynlige (for en udvikler) er at være i stand til at kontrollere udseendet af mange sider ved at ændre en enkelt fil. Styling information inkluderer: fonte; baggrunde; billeder (som går igen på alle sider); placering og dimensioner af elementer på siden. Din HTML fil vil nu kun være med: header information; en række elementer; teksten på dit websted. Fordi du oprette en Joomla! skabelon, så vil du faktisk have: noget header information; php kode der efterspørger resten af header informationen; en række elementer; php kode der efterspørger hver modulposition; php kode der efterspørger hovedindholdet.\nStyle information bliver kodet i CSS, cascading style sheet, og gemmes normalt i filer med endelsen .css. En webside indeholder et link til den associerede .css fil, så browseren kan finde den passende stil information der skal anvendes på siden. CSS kan også placeres i selve html filen mellem <style type="text/css"></style> tags.\nRetrieved from "https://docs.joomla.org/index.php?title=About_CSS_page_layouts/da&oldid=780798"\nThis page was last modified on 29 January 2021, at 01:22.


Seks faktorer afgør succes med hjemmearbejde - DTU\nDTU Alle nyheder Seks faktorer afgør succes med hjemmearbejde\nSeks faktorer afgør succes med hjemmearbejde\nTre fordele og tre ulemper\nDisse seks hovedfaktorer kan bruges som værktøj til analyser af, hvilke ulemper, der skal minimeres, og hvilke grupper på arbejdspladsen, der har størst fordel ved at arbejde hjemme:\nBedre balance mellem arbejde og privatliv (worklife balance)\nForbedret arbejdseffektivitet, bl.a. på grund af færre forstyrrelser, færre møder, mindre spildtid\nStørre kontrol over eget arbejde, pauser, når man vil, mindre indblanding\nBegrænsninger ved hjemmearbejde – fx mere isolation, mere tid foran skærm\nUsikkerheder i arbejdet – fx hvilke opgaver skal løses, uspændende opgaver, mister værdi\nUtilstrækkelige værktøjer – begrænset adgang til dokumenter, data, printere mv.\nVed hjælp af spørgeskemaer i otte europæiske lande har DTU-forskere undersøgt videnmedarbejderes oplevelser af at arbejde hjemme under corona-nedlukningen fra midten af marts til midten af maj 2020.\nFormålet var at afdække fordele og ulemper ved hjemmearbejde, og hvilke forhold der understøtter høj produktivitet og trivsel ved distancearbejde.\nFølgende lande deltog i undersøgelsen:\nLæs også artikel på Forskerzonen\nLider du af corona-træthed og glæder dig til at komme tilbage, eller trives du godt med at klare arbejdet hjemmefra? Seks faktorer spiller en særlig rolle for trivsel og effektivitet blandt europæiske videnmedarbejdere, viser ny forskning fra DTU.\nCorona-pandemien har for alvor sat fokus på nye måder at organisere arbejdet på. Stadig flere virksomheder og organisationer verden over overvejer, hvordan de kan imødekomme medarbejdernes efterspørgsel efter fleksibilitet og samtidig reducere kontorpladser og dyre huslejer.\nDer er både fordele og ulemper ved det digitale hjemmearbejde, og mange faktorer kan spille ind i oplevelsen af det, fx arbejdsfunktion, alder, om der er børn hjemme, anciennitet i jobbet, om man er leder eller medarbejder osv.\nForskere fra DTU Management har fundet frem til seks hovedområder, som ledelsen bør koncentrere sig om, når virksomheden lægger sin strategi for det fremtidige hjemmearbejde.\nLektor ved DTU Management Christine Ipsen, der er en af forskerne bag undersøgelsen, fortæller:\n”Vi har undersøgt fordele og ulemper ved hjemmearbejde blandt ledere og medarbejdere, der arbejder i videnjob i otte europæiske lande. Vi gennemførte undersøgelsen i pandemiens begyndelse, og her fandt vi frem til seks hovedområder, som er væsentlige for, hvordan forskellige mennesker oplever kontorarbejde på distancen.”\n”Størstedelen oplevede, at hjemmearbejdet gav fordele i form af bedre work/life-balance, øget effektivitet i opgaveløsningen og en større selvkontrol over arbejdet. Disse tre fordele var for de fleste med til at opveje de tre største ulemper; nemlig de mangler, hjemmekontoret nu engang har, den større usikkerhed, når man ikke mødes fysisk med chefen og kollegerne, og endelig den ringere adgang til nødvendige arbejdsværktøjer, som normalt er til rådighed på kontoret.”\nEt ledelsesværktøj, der skaber overblik\nSelv om de fleste i forskernes undersøgelse oplevede fordelene ved hjemmearbejdet større end ulemperne, så var der også en stor gruppe, som ikke oplevede hjemmearbejde som et plus.\n”Inden virksomheder og organisationer lægger nye planer for mængden af hjemmearbejde, er det vigtigt at huske på, at fordele og ulemper opleves vidt forskelligt. Det er med andre ord ikke givet, at alle oplever arbejde på distancen positivt eller har de samme udfordringer. Ved at analysere medarbejdernes oplevelser ud fra de seks identificerede faktorer kan ledelsen få et overblik over, hvad man skal holde sig for øje og sætte ind over for i forhold til forskellige medarbejdergrupper,” uddyber Christine Ipsen.\nForskernes undersøgelse viste, at de unge i alderen 18 til 30 år scorede højest, når det gjaldt "balance mellem arbejde og privatliv" sammenlignet med medarbejdere over 31 år. På den anden side havde de unge flere problemer med ”usikkerhed i arbejdet” sammenlignet med de ældre generationer, der opfattede "utilstrækkelige værktøjer" som et større problem.\nNår det gælder ledere og medarbejdere, viste der sig mange forskelle:\nEksempelvis vurderer medarbejderne deres effektivitet og balance mellem arbejde og privatliv mere positivt end ledere, mens lederne rapporterer om færre usikkerheder i arbejdet og mindre mangel på vigtige arbejdsredskaber i forhold til medarbejderne.” fortæller Christine.\nDyrk fordele, og minimer ulemper\nVed at bruge de seks faktorer som pejlemærker i analyser af organisationernes forskellige medarbejdergrupper kan ledelsen få et praj om, hvordan de bedst tilrettelægger fremtidens arbejde på distancen. Desuden kan de seks faktorer også bruges som et værktøj til løbende evaluering.\n”Der er udført mange analyser af oplevelserne under nedlukningen og hjemmearbejdet, men her er et konkret værktøj, som kan bruges til at indkredse og gå i dialog om fordele og ulemper, når man udvikler og implementerer nye strategier, der skal sikre effektivitet og trivsel på samme tid.”\n”Det gælder jo om at få minimeret ulemperne, for tendensen går mod, at hjemmearbejde er noget, som vi kommer til at se mere af i fremtiden – også når corona ikke dominerer samfundet længere,” siger Christine Ipsen og peger på, at vores oplevelser af hjemmearbejde kan ændre sig.\n”Derfor er der behov for flere undersøgelser, hvor de seks faktorer studeres over tid, og hvor man også studerer dem i flere brancher."


Tonino Udtalelser Til Hvorfor Den Nye Iphone 8 Er Den Ideelle Telefon Indlægget – Er Fænomenale | Vores Gode Sorte Skole\nTonino Udtalelser Til Hvorfor Den Nye Iphone 8 Er Den Ideelle Telefon Indlægget – Er Fænomenale\nMed de nys glasflade har i-phone 8 og så i-phone 8+ en sleek og lækkert design.\nDet optimale er nok dog, a den teknologiske intelligens topper hvilket der hidtil er muligvis set på de foregående modeller af det berømte smartphone. Derudover er nok dér indsat nye, højintelligente chips i de 2 nye modeller, dér reagerer instinktivt på din berøring. Når du gerne vil beskytte den, bagefter er muligvis dette en genial betragtning a få eneste cover foreløbig den.\nMoniltelefon samt Netflix og Antenne\nGennem klokken har der været andre versioner af den her operativsystem styreprogram, man i timer var tiden ankommet indtil, at iOS 10 blev startet. Der er ankommet en masse friske færdigheder jeres de friske iphone 7, så er helt sikkert telefonen alligevel dannet op om dét selvsamme operativsystem styreprogram. I modtager samtidigt en nymoderne kameraoplevelse med dé friske sensorer og forbedrede lysindstillingerMed de nye modeller af de berømte iphone, netop 8 også 8+, ejer Apple reel kastet sig ind af jeres eneste neo, innovativt rejse. Hvorfor den nye iPhone 8 er den ideelle telefon Dette ser heller ud til a stoppe, da man hele tiden udforsker friske sider ad behandle kvinder af ved håndsrækning af én erklæret diskussion. Pris samt fart er nok nemlig utvivlsomt de 2 altoverskyggende vigtigste faktorer at holde øje medtage, da dé har ægte vildt meget a sige eder forhold indtil, hvori tiltrækkende én mulighed skulle eksistere. Det køber såfremt måden ad indløbe gennem på nettet på tv’et, dét er nok meget langsomt og filmene man streamer på er nok af vanskelig beskaffenhed.\nDet afhænger naturligvis af hvilket jeres brug er nok. Vældig nyhed, nu kan så tossekasse fås med cyberspace indbygget. Løsningen fungerer dog ikke dygtigt endnu, man manualerne fortæller skarpt hvordan du opsætter dit friske television. Alt imod adskillig har tv-apparat kanaler dé slet virkelig ikke ser. Haveservice inkluderer nemlig alt fra trimning af buske foreløbig træfældninger og så bredere forandringer jer baghaven. Imod a én kan så købe billigste bredbånd og tv med én høj hastighed, gider dette tit kræve, at de afsætter én portion sædler.\nFilm og Streamingtjenester og Iphonese\nHastigheden imod jeres billigste bredbånd og tv indikere en vigtig del imod hvori så meget i får ud af af dette. Fra du kan ligeledes få rigtig nyttig indsigt da capo ens erhverv, når man kigger en smule tættere af hvilket det er fra enkelte resultater folk får ind af sin markedsføring. Dét er muligvis fra eksempel eder høj grad fordelagtigt a fikse rede imod sit egen husstands internetbehov.\nHeldigvis er nok bredbånd blevet letkøbte med årene, og så dér er helt sikkert masse kamp lille selskaberne, og de yderligere tjenester funger som flere skyts jeres konkurrencen såfremt ad få endnu flere kunder – hvilket minsandten blot er indtil kundens lyspunkt. Eneste af dé punkter som man ærlig talt kan spare mere på, endnu de mange antage, er næsten sikkert nemlig sikken flyttehjælp de hyrer. Medregne friske flex ordninge dér gør, ad du jeg kan vælge hvilket de har lyst til titte eder tv’et.\nHastigheden af bredbåndsforbindelser måles eder kilobit pr. Dér er nok mangfoldig perspektiver fra tv mediemaskine jeres dag, og rigelig områder kan én selv vælge hvilken udbyder folk vil have. Vores er helt sikkert storforbrugere af internettet, også dé færreste af os ville tiltrækkende føle os lidt fortabte, når vi kun besidder en enkelte døgn uden kontakt indtil internettet.\nBillig Iphone og Taletid også Touchskærme\nDenne forhøjede berømthed er muligvis fra alvor skudt ind jer 2016, hvoraf brandet steg jer graderne også lagde sig til rette af 2. Blandt tdc kan du både købe din splinternye iphone 6s plus og så indtegne et abonnement, hvoraf i selv kan herske hvoriblandt meget sms, taletid og data i gider eje. Uret kan så du indsætte foreløbig din telefon, og så få en stor intelligente potentieller, om du slet ikke vil rende rundt med din mobil telefon, jeres pc el din iPad. Dette er helt sikkert netop dé fleste, der har fuldkomment styr på økonomiområder såsom lånesystemet også budgetplanlægning.\nForrige indlægForudseende Bemærker Monroe Om Posten Hvorfor Den Nye Iphone 8 Er Den Ideelle TelefonNæste indlægAnormal Åbenbarer Astanova Om Teksten Hvorfor Den Nye Iphone 8 Er Den Ideelle Telefon


Home | Facilitatorerne\nMoving Minds - Moving People\nKvaliteten af de spørgsmål der stilles, bestemmer hvor langt I når!\nFacilitatorerne.dk tilbyder professionelle og erfarne facilitatorer, der kan understøtte jeres kommende arrangement, så I får et endnu større udbytte. Vores motto er:\nMoving Minds – Moving People\nKernen i vores ydelse er en god forventningsafklaring sammen med kunden inden vi planlægger selve programmet. På selve dagen vil vi i samråd med jer ved behov løbende justere programmet, så vi følger den energi, som skal bringe jer sikkert i mål.\nVi faciliterer de fleste typer møder og events. Eksempler: strategi workshops, workshops der styrker teamsamarbejdet, evaluering af trivselsundersøgelser, high performance processer, kreative processer, konfliktløsning, feadbacktræning mm.\nKonsulenterne i netværket har en bred palette af erfaring og værktøjer, så det er altid muligt at finde en dygtig facilitator, der passer til netop jeres opgave.\nFacilitering er et af de stærkeste værktøjer til katalysering af forandringer med maksimal involvering og ejerskab. En af fordelene ved metoden er, at den kan gøres meget let, sjov og underholdende, samtidig med at der er en god hastighed hen i mod løsningerne.\nFacilitering (af latin facilis: gørbart, let at gøre) er den teknik at gøre det lettere for en forsamlet gruppe mennesker at udrette det, den ønsker.\nFacilitatoren er en slags mødeleder eller ordstyrer, der bistår gruppen ved at styre formen på deltagernes samtale og interaktion snarere end indholdet. Facilitatoren guider gruppen fremad ved at fremsætte anmodninger og vejledende spørgsmål, som deltagerne accepterer at følge — i den udstrækning, de respekterer facilitator. Dette kan ses i kontrast til den større indholdsstyring af møder og grupper, som en leder ofte anvender sig af.\nFind en facilitator til dit næste møde, event, workshop...\nAlle facilitatorer er professionelle og trænede indenfor feltet. Find din facilitator nedenfor og kontakt vedkommende direkte eller send en generel kontaktanmodning, så sørger vi for at finde den rigtige facilitator som dernæst kontakter dig. Vi dækker hele Danmark og taler dansk, tysk, engelsk og “skandinavisk”.\nT: 2673 0880


13. sep. 2015 kl. 10:0513/09-15 10:05\n1. runde: 15./16. september\n2. runde: 29./30. september\n3. runde: 20./21. oktober\n4. runde: 3./4. november\n5. runde: 24./25. november\n6. runde: 8./9. december\nFinalen spilles på San Siro 28. maj 2016\nChampions League-hymnen vil tirsdag 15. september igen hjemsøge de danske dagligstuer som et vidnesbyrd om, at Europas mest prestigefyldte turnering igen begynder. Læs Rasmus Schmidt-Hansens Champions League-optakt, hvor han har analyseret alle hold, listet nøglespillere op og vurderet holdenes transferhandler - ligesom der er et væld af tips og spiltanker i ærmet.\nHer følger anden del af Champions League-optakten, hvor vi gennemgår grupperne fra E - H, hvor hold som Barcelona, Roma, Arsenal, Bayern MÜnchen, Chelsea og Valencia befinder sig.\nFørste del kan du finde her: Champions League 2015/16 - gruppe A - D: Giganter mødes\nOdds på Champions League - Følg eksperterne\nDer ventes en sand regn af Champions League-tips, når vi nærmer os gruppespillet. Få blandt andet spilforslag fra disse tre eksperter:\nHerudover vil de respektive landeeksperter fra Serie A, Bundesligaen og Premier League også byde ind med tips. Få overblikket over hele ekspertpanelet her.\nUdvalgte vinderodds til Champions League 2015/16\nAnalyse af samtlige hold - Champions League optakt 2015/16\nI denne optakt til Champions League 2015/16, vil der for hver gruppe indledningsvist gives et bud på slutstillingen efterfulgt af nogle tanker og refleksioner om, hvor værdien skal findes henne. Herefter gennemgåes holdene et for et med fokus på de vigtigste spillere samt hvor styrket/svækket holdet er kommet ud af det netop overståede transfervindue.\nGruppe E - Tæt kamp om at følge Barcelona videre\nGruppe E Bedste odds Bookmaker\nBATE Borisov 251\nBettingtanker - Gruppe E\nTil trods for at at Barcelona ikke må bruge sine nyindkøb, ligner holdet en klar favorit til at vinde Gruppe F. Sidste år så vi BATE i store problemer, hvor de bl.a. fik prygl af Shakhtar. Dette kunne meget vel gentage sig med de offensive kvaliteter, de tre hold i gruppen besidder, især når hviderusserne skal på udebane. Måske værdi i odds 1,75 hos Danske Spil* på, at Roma går videre, da jeg vurderer dem et skridt foran Leverkusen.\nVej til CL: Forsvarende vindere af Champions League.\nFC Barcelona er vel næsten som en selvfølge blandt de største favoritter til at vinde trofæet. Man kommer dog som forsvarende mestre, og dette kan medføre et om muligt endnu større pres på holdet. Desuden er holdets indkøb først gældende fra efter gruppespillet, men de spanske mestre skal videre fra gruppespillet.\nGerard Pique: med over 300 førsteholdskampe er Pique en rutineret herre i Barcelonas bagerste række. Pique har igen fundet sit niveau og må betragtes som en af de bedre midterforsvarer i verden. Han har dog fået noget uheldig omtale efter en dum bemærkning om Real Madrid og senest et rødt kort for at overfuse en dommer, hvilket har medført en mindre karantæne.\nAndrés Iniesta: har om muligt fået en endnu større opgave end i sidste sæson. Et er anførerbåndet, men selvom Xavi ikke spillede som starter i sidste sæson, har han efterladt et tomrum. Vi så i Super Cup finalen mod Sevilla et Barcelona-mandskab falde helt sammen uden Iniesta. Klubmanden er da også noteret for over 550 a-kampe, så det er ikke helt underligt, at det kan mærkes, når han er med på banen og flytter bolden rundt.\nLionel Messi: er i mange øjnes verdens bedste fodboldspiller og med 486 kampe og 415 mål til følge i en alder af blot 28 lader, vi bare tallene tale for sig selv. Messi er en nøglespiller for FC Barcelona.\nBarcelonas indkøb er først gældende fra januar, dvs. deres indkøb kommer ikke i aktion i gruppespillet og med afgang af Xavi og Pedro er det et svækket Barcelona- mandskab, vi får at se her i gruppespillet.\nInd: Pr. januar Arda Turan (Kant – Atletico Madrid) og Aleix Vidal (wing/back – Sevilla).\nUd: Xavi (midtbane ”anfører” – kontraktudløb) og Pedro (wing – Chelsea)\nVej til CL: Nr.2 i Serie A.\nRoma spillede i sidste sæson på flere heste, man kom i en dynamit pulje i CL med Bayern München, Man City og CSKA Moskva og samtidig forsøgte man at slås om det italienske mesterskab. Man tabte 1-7 hjemme til Bayern München og mistede taget om begge turneringer. Romerne blev nr.3 i gruppen og blev efterfølgende slået ud i 1/8 delsfinalen af Europa League. Holdet fik dog hanket op i sig selv og sluttede flot nr.2 i serie A. Man har været meget aktive på transfer markedet og slog Juventus i serie A’s 2.spillerunde.\nDaniele De Rossi: er den ene af romernes egne helte. Han er viceanfører, har 100 landskampe på CV’et og næsten 500 kampe for Roma. De Rossi har tidligere været en af verdens bedste boks-til-boks midtbanespillere, men Roma anvender ham også i det centrale forsvar. Han har en kæmpe rutine og går forrest for holdet.\nMiralem Pjanic: har til min store overraskelse overlevet transfervinduet og er fortsat at finde i Rom. Pjanic blev hentet i Lyon tilbage i 2011 og har etableret sig som en af de største profiler i Serie A. Pjanic leverede 10 assist i serie A i sidste sæson og leverede 5 mål, Pjanic er fantastisk med bolden, både hvad angår dødbolde og åbent spil og er derfor en evig trussel for modstandernes defensiv.\nFrancesco Totti: runder 39 til september og har ikke kræfterne til at spille så mange kampe som tidligere og heller ikke så ofte alle 90 minutter, men anførerens tilstedeværelse er altafgørende for romerne. Totti har for Roma spillet mere end 740 kampe, hvor det er blevet til 299 mål og 187 assists. Totti havde i sin tid chancen for at skifte til bl.a. Real Madrid, men han er en klubmand og et kæmpe ikon i Roma på og uden for banen.\nRoma har haft et meget aktivt transfervindue. De har forstærket sig fint, men det virker lidt underligt, at man har sendt Ljajic afsted på et lejeophold. Dog har man hentet erstatninger ind og alt i alt syntes jeg, det er et stærkt vindue for romerne. Det bliver spændende at se, om Roma kan spille med både i CL, samt forsøge at slå Juventus af titlen i hjemlandet.\nInd: Iago Falqué (wing – Genoa), Wojciech Szcz?sny (målmand – Arsenal ”lån”), Mohamed Salah (wing – Chelsea ”lån”), Edin Džeko (angriber – Man City ”lån”) ogLucas Digne (back – PSG ”lån”),\nUd: Andrea Bertolacci (midtbane – AC Milan), José Holebas (back/wing – Watford), Alessio Romagnoli (forsvar – AC Milan), Federico Balzaretti (back – fodboldinvalid), Seydou Doumbia (angriber – CSKA Moskva ”lån”) og Adem Ljaji? (offensivspiller – Inter Milan ”lån”).\nVej til CL: Nr.4 i Bundesligaen - herefter kvalifikation, hvor man besejrede Lazio.\nLeverkusen nåede sidste år 1/8-delsfinalerne, hvor der skulle en straffesparkskonkurrence mod Atletico Madrid til at sende holdet ud af turneringen. Holdets træner Roger Schmidt står for højt presspil og offensiv fodbold, og det skal fungere, hvis man igen i år vil videre fra gruppespillet.\nBernd Leno: er blot 23 år, men har over 30 internationale kampe på CV’et. Leno har stået i buret i over 150 kampe for Leverkusen og på trods for den unge alder er han er en af de absolut vigtigste brikker i holdets succes.\nLars Bender: styrer Leverkusens midtbane med hård hånd. Den 26 årige anfører er en dygtig boks til boks spiller, som på fornemmeste vis holder kæderne sammen og ligger en fantastisk energi i det høje presspil. Christoph Kramer er netop vendt hjem efter 2 års leje hos Mönchengladbach og sammen udgør de en giftig duo på midten.\nStefan Kießling: kan vi vidst ikke komme uden om som nøglespiller for Leverkusen. Han har efterhånden været i klubben i små 10 år og har scoret 150 mål. Kießling er med sine 31 år en erfaren herre og med en dejlig målnæse. Han er viceanfører og scorede bl.a. 4 internationale mål for Leverkusen i sidste sæson.\nRolfes har indstillet karrieren, Castro er taget til Dortmund og Son er taget til Tottenham, men man har alligevel formået at styrke truppen. Javier Hernandez blev på sidste dagen hentet til at styrke angrebet, man har fået Kramer tilbage efter 2 års udlån. Leverkusen virker klar til at tage udfordringerne op i en forholdsvis svær gruppe.\nInd: Javier Hernández (angriber – Man Utd), Charles Aránguiz (midtbane – Internacional), Jonathan Tah (forsvar – Hamburger SV), Admir Mehmedi (angriber – Freiburg), André Ramalho (forsvar/defmidt – Salzburg), Kevin Kampl (midtbane – Dortmund) og Christoph Kramer (midtbane – Mönchengladbach ”lån ophørt”).\nUd: Josip Drmic (angriber – Mönchengladbach), Simon Rolfes (midtbane – karriere indstillet), Gonzalo Castro (midtbane – Dortmund) og Heung-Min Son (wing – Tottenham).\nVej til CL: Nr.1 i Belarusian Premier League herefter kvalifikation, hvor man besejrede: Dundalk, Videoton og FK Partizan.\nDet er 5.gang siden 2008, at BATE Borisov er at finde i CL-gruppespillet. Holdet er blevet hviderussiske mestre de seneste 9 år, og det er altså et hold med masser af erfaring. En svær lodtrækning har gjort, at BATE skal tage gruppespillet som en oplevelse og se, om man måske kan ”stjæle” en 3.plads. Sidste år fik man tæsk, 3 point og en målscore på 2-24.\nAlexander Hleb: er vendt tilbage til BATE og er efterhånden blevet 34 år. Den tidligere Stuttgart og Arsenal profil, som også nåede 36 kampe for FC Barcelona, er for tredje gang i karrieren at finde hos BATE, hvor hans erfaring skal smitte af på BATE-offensiven.\nIkke nok kendskab til holdet.\nInd: Nemanja Nikolic (midtbane – Dinamo Minsk) og Aleksandr Hleb (offensivspiller - Gençlerbirlic i SK).\nUd: Egor Filipenko (forsvar – Malaga)\nGruppe F - Slaget står mellem Bayern og Arsenal\nGruppe F Bedste odds Bookmaker\nBayern München 1,35\nDinamo Zagreb 100\nBettingtanker - Gruppe F\nBayern München er storfavorit til at vinde gruppe F, og det forventes Arsenal gør følgeskab videre til knock-out fasen. Bayern München fås til odds 1,35 hos Unibet*. Det frister dog ikke videre - derimod kigger jeg mere i retning af, at kaste en skilling efter Olympiakos på hjemmebane. Fx kan man få Olympiakos +1,5 hjemme mod Bayern München til odds 1,78 hos Bet365*.\nVej til CL: Nr.1 i Bundesligaen.\nEr 3.gang lykkens gang for Guardiola og Bayern München? De er igen i år blandt favoritterne og målet er klart, de to seneste ganges semifinale-exit skal byttes ud med en pokal. Man har signet Juventus-profilen Vidal samt styrket offensiven med Douglas Costa, men bliver tabet af Schweinsteiger for stort? Og hvad med skadesramte Ribery?\nManuel Neuer: er regerende verdensmester, verdensbedste målmand og blev senest nr.3 ved Balon d’Or, kun overgået af Messi og Ronaldo. Desuden var han med, da Bayern München vandt CL senest tilbage i 12/13 og er en vigtig sidste skanse samt spilopbygger for de tyske mestre.\nArturo Vidal: var en af nøglerne til Juventus' internationale succes i seneste sæson. Som bekendt tabte man finalen til FC Barcelona, men midtbanedynamoen Vidal gjorde livet surt for mange modstandere under vejs. Foruden skiftet til Bayern München har Vidal tilbragt sommerferien i hjemlandet Chile, hvor han var en af hovedrollerne bag landets Copa America sejr.\nRobert Lewandowski: blev sidste sommers hentet i Dortmund på en fri transfer og leverede fra dag 1. Sæsonen bød på 49 kampe og 25 mål fra den farlige angriber. Lewandowski har før været i CL-finalen, dog for Dortmund i 12/13, men her tabte man til netop Bayern München. Så den farlige polak må have en hvis sult efter at revanchere dette.\nBayern var tidligt ude og lave sine handler i sommerens transfervindue, hvilket kan vise sig at være en fordel. Bredden i midterforsvaret syntes svækket med salget af Dante til Wolfsburg til slut i vinduet, men ellers synes jeg, det er 2 meget spændende indkøb til start-11, som man har foretaget sig. Vidal var en af de vigtigste nøgler i Juventus finaleplads, samt Chiles succes ved Copa America i sommers og går i mine øjne ind som en klar forstærkning i forhold til salget af Schweinsteiger. Vidal har før spillet i tysk fodbold, så tilvendingsperiode bliver der ikke meget af. Douglas Costa er ligeledes en fantastisk spiller. Ribery har været meget skadet de senere år, og Robben er ikke helt ung længere, så godt med et ekstra offensivt våben.\nInd: Arturo Vidal (midtbane – Juventus) og Douglas Costa (offensiv-spiller – Shaktar Donetsk).\nUd: Bastian Schweinsteiger (midtbane – Manchester United), Dante (forsvar – Wolfsburg) og Pepe Reina (målmand – Napoli).\nVej til CL: Nr.3 i Premier League.\nArsenal har ikke gjort det store væsen af sig på transfermarkedet, siden man tidligt fik fingre i den erfarne målmand Petr Cech, til gengæld er det nu et hold med 1 års mere erfaring, som skal forsøge at forbedre sidste års resultat, hvor man skuffende blev slået ud af Monaco i 1/16-dels finalerne. Det er et spændende hold, hvor de helt store offensive-profiler er den nykårede sydamerikanske mester Alexis Sanchez samt regerende verdensmester Mesut Özil.\nPetr Cech: 486 kampe for Chelsea, 114 kampe for det Tjekkiske landshold, 4 Premier League-titler, 1 Europa League titel og 1 Champions League-titel taler sit tydelige sprog, og der er ingen tvivl om den 33-årige Petr Cech er en forstærkning i Arsenal-målet. Han er fortsat i en god alder og kommer med masser af erfaring og sult til sin nye klub.\nAaron Ramsey: er på trods af sine blot 24 år allerede noteret for 228 kampe for Arsenal’s førstehold og i sæsonen 13/14 fik Ramsey for alvor sit gennembrud i den rød/hvide dragt. Til trods for han sad ude 3 måneder med skade, nåede han op på 16 mål i alle turneringer og blev kåret til ”Arsenal Player of the Season”. Siden da har den walisiske landsholdsspiller været en af de vigtigste brikker for The Gunners.\nAlexis Sanchez: kom til Arsenal for 1 år siden fra mægtige FC Barcelona. Og til trods for et par gode år i Barcelona med 141 kampe og 47 mål til følge, valgte Sanchez altså at skifte videre til Arsenal, hvor han hurtigt er blevet en succes. Hans første sæson bød på 52 kampe, 25 mål, en FA-Cup titel, en plads på årets hold i Premier League og så blev han kåret til ”Arsenal Player of the Season”. Sommerferien brugte han i hjemlandet Chile, hvor man vandt Copa America, med netop Sanchez i hovedrollen.\nArsenal har skuffet mange fans i det senste transfervindue, hvor der været helt stille. Man har hentet Cech, hvilket jeg personligt er helt vild med. Arsenal har ikke haft en ordentlig målmand i efterhånden mange år, og det er et scoop at have fået en så erfaren målmand ind på holdet. Derfor virkede det også naturligt at Szczesny tog videre, og ellers har man ikke solgt ud af vigtige spillere eller købt ind.\nInd: Petr Cech (målmand – Chelsea)\nUd: Wojciech Szczesny (målmand – Roma)\nVej til CL: Nr.1 Superleague Greece.\n17 gange er man blevet græske mestre siden 1997, hvilket er resulteret i utallige europæiske gruppespil. Sidste år endte man i gruppe med Atletico, Juventus og Malmö og sluttede nr.3 1 point fra de senere italienske finalister. Hjemme på Georgios Karaiskakis Stadium hentede man maximum-point og turen til Grækenland bør modstanderne frygte.\nJiménez: var i sidste sæson en solid sidste skanse for det græske storhold. Bl.a. havde han flere super-redninger i 1-0 sejren over Juventus. Jiménez er et produkt af Atletico Madrids talentarbejde, men den nu 29-årige keeper fik aldrig rigtigt chancen, bl.a. pga. en vis De Gea. Til gengæld har han fået erfaring fra Zaragoza og Benfica og er nu en vigtig brik i Olympiakos CL-drømme.\nEsteban Cambiasso: skrev i sommers under på en 2-årig aftale med Olympiakos efter en ellers succesfuld sæson i Premier League for Leicester. Med 65 kampe for Real Madrid, 420 for Inter Milan og 52 argentinske landskampe er han en mand med en masse erfaring. Cambiasso vandt desuden i 09/10 CL med Inter, og så blev han til trods for sine nu 35 år kåret til Leicester’s Player of the Year inden han skiftede videre til Grækenland.\nAlfreð Finnbogason: slog for alvor igennem i 13/14, hvor han scorede 29 mål i Æresdivisionen, men blev efterfølgende solgt til Real Sociedad, hvor han blot scorede 2 mål i sidste sæson. Dette har medført et lejeophold hos de græske mestre, hvor Finnbogason skal forsøge at finde målnæsen frem igen.\nOlympiakos har haft et stærkt vindue. Der har været mange indkøb og mange salg, men alt i alt syntes jeg man er kommet styrket igennem. Især indkøbet af Finnbogason, som tidligere har vist han kan score på samlebånd og så erfarne Cambiasso er i øjenfaldende. Det bliver spændende at se, om grækerne kan gentage sidste års hjemmebanesucces.\nInd: Alfreð Finnbogason (angriber – Real Sociedad”leje”), Felipe Pardo (wing – Braga), Manuel da Costa (forsvar – Sivasspor) Brown Ideye (angriber – West Brom) og Esteban Cambiasso (midtbane – Leicester City)\nUd: Konstantinos Mitroglou (angriber, topscorer – Fulham ”lån ophørt”) og Ibrahim Afellay (wing – FC Barcelona ”lån ophørt”).\nVej til CL: Nr.1 i Prva HNL herefter kvalifikation, hvor man besejrede: Fola Esch, Molde og Skënderbeu Korçë.\nDinamo Zagreb missede sidste år Champions League, da man i 3.kvalrunde måtte se sig besejret af AaB. Dette betød en tur i Europa League, hvor man fik en svær lodtrækning og endte som nr.3 efter Celtic og Red Bull Salzburg. I den hjemlige liga var man suveræne og gik igennem uden nederlag. Det samme gør sig gældende i år efter 8 spillerunder. Desværre for kroaterne er gruppen svær, og håbet må være at kæmpe med om 3.pladsen.\nIvo Pinto: er i gang med sin 3. sæson for Dinamo Zagreb. Den nu 25-årige højre back var udråbt som et back-talent, men det er først hos Zagreb, at han har spillet regelmæssigt. Til trods for sammenlagt 34 U-landskampe har Pinto endnu sin seniordebut til gode, det kan dog nævnes, at han bl.a. sidste år var udtaget til truppen der vandt i Parken, men altså ikke kom på banen.\nArmin Hodžic: var udråbt som et stort angrebstalent og hentet af Liverpool tilbage i 2011, men skader satte en kæp i hjulet på den unge angribers engelske karriere. Han er nu fyldt 20 og er startet som lyn og torden i den hjemlige liga, hvor det er blevet til 5 mål i 5 kampe.\nÁngelo Henríquez: er netop blevet kåret til Copa America mester sammen med Chile, hvor han blev brugt som indhopper. Sommeren har også budt på et skifte fra Manchester United til Zagreb, og den nu 21 årige angriber skal se, om han kan finde formen fra sidste sæson, hvor han var udlejet til netop Zagreb og kvitterede med 21 mål i 25 kampe.\nInd: Gordon Schildenfeld (forsvar – Dynamo Moskva) og Marko Rog (midtbane – RNK Split).\nUd: Jozo Šimunovic (forsvar – Celtic).\nGruppe G - Chelsea er storfavoritter\nGruppe G Bedste odds Bookmaker\nFC Porto 4,50\nMaccabi Tel Aviv 225\nBettingtanker - Gruppe G\nChelsea er startet skidt i Premier League, men er storfavoritter til at vinde gruppen. Jeg syntes dog odds 1,30 er lidt fedtet. Chelsea starter hjemme mod Maccabi Tel Aviv og taget Chelseas nuværende form i betragtning er det måske ikke helt dumt at spille på Maccabi Tel Aviv +2,5 til odds 1,85 hos Bet365*.\nVej til CL: Nr.1 i Premier League.\nChelsea røg ud efter en dramatisk 1/16-delsfinale mod PSG. Mourinho har igen i år fokus på europæisk succes og man skal nå længere end sidste år. Chelsea er blandt outsiderne til at tage pokalen, men en uheldig lodtrækning igen kan gøre ondt på et på papiret styrket Chelsea-hold.\nThibaut Courtois: har på trods af sine 23 år 154 kampe for Atletico Madrid på CV’et samt 42 for Chelsea, dertil kommer 31 optrædener for det Belgiske landshold. Ikke nok med det, så har han været med til at vinde La Liga, Copa del Rey, Europa Leauge, Super Cuppen, Carling Cuppen, Premier League samt at tabe CL-finalen til Real Madrid. Han er en yderst vigtig sidste skanse for Chelsea.\nCesc Fàbregas: blev i sidste sæson delt nr.3 med 4 assist i CL, samtidig blev han med imponerende 18 assist suveræn vinder af assist-listen i sin første Premier League sæson for Chelsea. Fàbregas har spillet sammen med Pedro i Barcelona og er manden, der kan sætte de offensive folk i scene for Chelsea.\nEden Hazard: har scoret 49 mål i sine 166 kampe for Chelsea og med udgangspunkt i sin venstrekant øjner han muligheden for at gøre livet surt for et hvert forsvar. Hazard scorede i ligasammenhæng 14 mål i sidste sæson og lavede 9 assist. Og Mourinho har før udtalt at skole ham lidt som Ronaldo til at blive en målmaskine. Hazard er blot 24, men udgør en vigtig rolle i Chelsea-offensiven, hvor diverse defensiver er nød til at give ham en masse opmærksomhed.\nChelsea har ikke været så aktive i transfervinduet hvad angår spillere ind og ud af start 11. Man har sendt Cuadrado og Salah afsted på lejeophold i Italien, samt Felipe Luis retur til Atletico efter manglende succes på venstrebacken. Dertil er hentet Pedro, som er gået direkte ind i start 11 og en af sommerens tidlige samtaleemner Falcao. Kan Mourinho ”genoplive” hans karriere? Chelsea er startet skidt, men truppen ser umiddelbart let styrket ud.\nInd: Radamel Falcao (angriber – Monaco”leje”) og Pedro Rodríguez (wing – FC Barcelona).\nUd: Filipe Luís (back – Atletico Madrid), Juan Cuadrado (wing – Juventus”leje”) og Mohamed Salah (wing – AS Roma”leje”).\nVej til CL: Nr.2 i Primeria Liga.\nFC Porto var i sidste sæson ved at levere en af CL’s helt store overraskelser, da man hjemme havde besejret Bayern München med 3-1 i kvartfinalen. (det gik dog helt galt i returopgøret) Holdet har endnu engang solgt ud af sine profiler, men har denne gang hentet legenden Casillas i Real Madrid til at vogte målet.\nIker Casillas: kommer med en enorm erfaring med sine 725 a-kampe for Real Madrid, 162 landskampe, 1 verdensmesterskab, 2 europamesterskaber, 5 La Liga-titler og 3 CL-triumfer. FC Porto bliver ved med at skabe talenter som de sælger, samtidig med de gør en flot figur i liga og Europa. Casillas er gået direkte ind i start 11 og skal dele med sin erfaring hjælpe holdet til succes.\nGiannelli Imbula: er efter skiftet fra Marseille gået direkte ind på den centrale midtbane for Porto. Imbula er hentet for ca 20 mio euro og spås en stor fremtid og kan måske allerede i sin første sæson i klubben vise sig som en af de helt store profiler. Han er det dyreste indkøb i FC Porto’s historie.\nVincent Aboubakar: skal i gang med sin anden sæson i FC Porto og skal forsøge at udfylde det hul Jackson Martinez har efterladt. Aboubakar gjorde det dog godt i sidste sæson når han fik chancen. Eksempelvis scorede han mod Shakhtar. Aboubakar har en utroligt fysik samt speed og kan gøre livet surt for mange forsvarer.\nMed alt ære og respekt for Portos nuværende hold, så skal det sammenspilles og må være svækket. I forhold til hjemmebaneafklapsningen af Bayern München i sidste sæson er kun 4 spillere fra start 11 fortsat i klubben. De største tab ser dog ud til at være de 2 ekstremt dygtige backs Alex Sandro og Danilo. Porto har købt spændende ind, og jeg glæder mig personligt især til at se Imbula på højeste niveau.\nInd: Giannelli Imbula (midtbane – Marseille), André André (midtbane - Vitória SC), Danilo Pereira (midtbane - CS Marítimo), Maxi Pereria (back – Benfica), Dani Osvaldo (angriber – fri transfer) og Aly Cissokho (back – Aston Villa ”leje”).\nUd: Danilo (back – Real Madrid), Jackson Martínez (angriber ”topscorer” – Atletico Madrid), Ricardo Quaresma (wing – Besiktas), Casemiro (midtbane – Real Madrid “lån ophørt”) og Alex Sandro (back – Juventus).\nVej til CL: Nr.1 Ukrainian Premier League.\nDynamo Kyiv kæmpede sig i sidste sæson igennem i liga og pokalturnering uden nederlag, men man var ej at finde i CL, hvor Shaktar Donetsk forsvarede de blå/gule farver. Dynamo Kyiv hentede i stedet europæisk erfaring i Europa League, hvor endestationen hed Fiorentina i kvartfinalen.\nJúnior Morares: er fra samme brasilianske kult som Robinho, men har ikke kunnet leve op til forventningerne. Han har det meste af sin professionelle karriere spillet for østeuropæiske klubber og er altså nu solgt til Dynamo Kiev. Her har han scoret 3 mål i holdets 5 første kampe og er allerede en vigtig brik for sin nye klub.\nAndriy Yarmolenko: scorede i sidste sæson 14 mål og har allerede banket 3 i nettet i indeværende sæson. Den erfarne angriber er nu noteret for 71 mål i 177 kampe for Dynamo samt 49 landskampe for Ukraine, hvor det er blevet til 19 mål. Yarmolenko er blot 25 og er igennem sommeren rygtet til England, hvor Liverpool, Tottenham og Everton er meldt interesserede.\nJeg kender ikke meget til Dynamo Kyiv’s hold, Jeremain Lens kan være svær at erstatte.\nInd: Júnior Morares (angriber – Metalurh Donetsk)\nUd: Jeremain Lens (wing – Sunderland)\nVej til CL: Nr.1 i Israeli Premier League - herefter kvalifikation, hvor man besejrede: Hibernians, Viktoria Plzen og Basel.\nMaccabi Tel Aviv er eneste israelske hold, som aldrig har været rykket ned fra den bedste række og efter mesterskabet sidste sæson samt en flot kvalifikation, er de fortjente at finde i det forjættede land. Gruppen er ikke den mest skræmmende ved årets CL, men Maccabi ser på papiret ud til at være det svageste hold og dermed er man favoritter til at nappe fjerdepladsen.\nTal Ben Haim: er hentet hjem efter udlandsophold, som bl.a. har budt på 13 kampe for Chelsea samt 9 for Manchester City tilbage i 2007-09. Den israelske landsholdsanfører er hentet hjem til at bringe erfaring til defensiven og en ro til de internationale kampe.\nEran Zahavi: blev i 2013 hentet hjem til Israel efter et ophold i Palermo. Den offensive midtbanespiller har fået stor succes i Tel Aviv, hvor det er blevet til 66 mål i 85 kampe. Zahavi scorede mod både Plzen og Basel og endte med 7 mål for 5 kvalifiakationskampe.\nIkke nok kendskab til holdet, men formodet det er let styrket grundet Tal Ben Haim.\nInd: Tal Ben Haim (forsvar – Charlton).\nUd: Rade Prica (angriber – Helsingborg) og Sheran Yeini (defensivmidt/back – Twente).\nGruppe H - Tæt kamp om avancement\nGruppe H Bedste odds Bookmaker\nFC Zenit 3,60\nBettingtanker - Gruppe H\nZenit er startet skidt i den hjemlige liga - det samme kan dog siges om bookmakerfavoritten Valencia. Hos Lyon er nøglespilleren Fekir skadet i ca. 6 måneder. Trods en harkende åbning i Rusland, så mener jeg, at værdien skal hentes på Zenit. 3,60 tilbyder Unibet* for Zenit som gruppevinder, mens der er ligeledes flotte 1,65 at hente på Zenit til videre avancement. Europæisk erfaring er i mine øjne ligeledes nøgleord i Gruppe H, hvor jeg ikke forventer mig meget af Gent, men en tæt kamp om de 3 øverste pladser\nVej til CL: Nr.1 i Russian Premier League.\nZenit blev sidste år nr.3 i deres gruppe i CL og måtte en tur i Europa League. Her blev det til et exit i kvartfinalen, da man mødte de senere vindere fra Sevilla. Holdet har masser af europæisk erfaring og er kommet i en gruppe med gode muligheder for avancement. Vær dog opmærksom på, at holdet er kommet skidt fra start i ligaen, og at træner Villas Boas har fået 6 kampes karantæne i den hjemlige liga og må derfor være en presset mand.\nEzequiel Garay:er holdets defensive klassespiller. Til trods for interesse fra andre klubber valgte Garay for et år siden at skifte Benfica ud med Zenit og en lukrativ løn. Garay er også inde omkring startopstillingen for det argentinske landshold og udover at være en dygtig tackler, er han er udmærket spilopbygger.\nAxel Witsel: har ligesom Garay en fortid i Benfica. Han valgte også pengene samt muligheden for at blive en vigtig mand i projekt Zenit. Witsel har hele sommeren været rygtet væk, især til Premier League, men Zenit har præsteret at skræmme potentielle købere væk med et stort prisskilt. Den belgiske landsholdsspiller får en vigtig rolle på midtbanen igen i år for Zenit.\nHulk: blev købt i samme vindue som Witsel, blot fra rivalerne fra FC Porto. Mange havde ellers forventet at den dygtige brasilianske wing/angriber ville skifte til Real Madrid eller en anden storklub, men Hulk valgte økonomisk sikkerhed samt en sikker plads i startopstillingen. Hulk er manden der kan gøre tingene selv og er ikke bleg for at banke på kassen fra over 30 meters afstand.\nZenit formåede nok engang at holde på profilerne Witsel og Hulk, men grundet en ny russisk regel om at skulle have flere russiske spillere på banen, følte klubben sig nødsagede til at sælge angriber Rondon. Man har for en gangs skyld ikke hentet nogle kæmpe stjerner, men til trods for den skuffende start i ligaen er det et slagkraftigt russisk mandskab vi har med at gøre.\nInd: Artem Dzyuba (angriber – Spartak Moskva) og Artur Yusupov (midtbane – Dinamo Moskva).\nUd: Andrey Arshavin (midtbane – Krasnodar), Anatoliy Tymoshchuk (midtbane – Kairat) og José Rondón (angriber – West Brom)\nVej til CL: Nr.4 i La Liga - herefter kvalifikation hvor man besejrede Monaco.\nValencia har fået en rigtig god lodtrækning i årets CL. Holdet er tilbage i det sjove selskab og har gjort god figur på transfermarkedet. Valencia er et godt bud på et hold, der kan nå knock out-fasen. Man har dog skuffet i La Ligas to første runder med blot 2 point, og her skal der rettes op på nogle ting, før CL starter. Desuden er målmand Diego Alves ude indtil november.\nShkodran Mustafi: udgjorde i sidste sæson et solidt midterforsvar sammen med Otamendi. Otamendi er solgt til Man City og med Alves skadet er Mustafis rolle på holdet nu endnu vigtigere. En solid defensiv kan betyde man kan få lov at komme videre, hvor det for alvor bliver sjovt - her er Mustafi en vigtig brik.\nDani Parejo: er Valencias anfører og midtbane-general. Med sin gode boldomgang er han manden meget af spillet går igennem ,og det er bl.a. hans opgave at sætte nogle af de offensive profiler i stillingen. I sidste sæson tilføjede Parejo en ny dimension til sit spil i form af at blive en farlig målscorer og med sine 12 La Liga-mål var han med til at sikre CL til Valencia.\nPaco Alcacer: scorede i sidste sæson 11 mål, hvilket bl.a. resulterede i debut på det spanske landshold. Alcacer har fået sin fodboldopvækst i Valencia og er en spiller både fans, men også medspillere har stor respekt for. Selvom han blot er 22 og har en angrebs-kollega ved navn Negredo, så er Alcacer en nøglespiller i Valencias offensiv.\nMan har mistet sin helt store defensive profil Otamendi, men har hentet glimrende erstatninger ind. Dertil har man hentet den spændende angriber Santi Mina og transferfrie Bakkali. Alt i alt er det et stærkt Valencia-mandskab, men holdet har haft sine opstartsproblemer og det kan vise sig at være slemt, at Alves først er tilbage i målet til november.\nInd: Santi Mina (angriber – Celta Vigo), Zakaria Bakkali (wing – PSV), Danilo Barbosa (midtbane – Braga ”lån”), Mathew Ryan (målmand – Club Brügge), Aymen Abdennour (forsvar – Monaco) og Aderlan Santos (forsvar – Braga).\nUd: Andrés Guardado (midtbane/wing – PSV) og Nicolás Otamendi (Man City)\nVej til CL: Nr.2 i Ligue 1.\nEfter 3 års fravær er Lyon tilbage i CL-gruppespillet og det gør de med et stærkt mandskab, hvor de har formået at holde på sidste sæsons profiler samt hente enkelt forstærkninger ind. Klubben, som vandt det franske mesterskab 7 år i streg fra 2002 til 2008 er igen med, hvor det er sjovt og bliver spændende at følge ved årets CL.\nAnthony Lopes: fik i foråret debut på det portugisiske landshold og med god grund. Lopes var igennem sidste sæson en stærk sidste skanse for Lyon, hvor han blot lukkede 33 mål ind i 38 kampe. Heraf blot 11 i 19 hjemmekampe. Lopes har tidligere haft tendenser til drops i ny og næ, men dette så vi ikke meget til i sidste sæson.\nValbuena: er hentet ind fra Dinamo Moskva og kan blive en vigtig spiller for Lyon. Efter blot 1 år i Rusland vender han hjem til Frankrig, men den tidligere Marseille-spiller tørner denne gang ud for Lyon. Valbuena kommer med en vis rutine og skal forsøge at fodre holdets angribere.\nLacazette: blev i sidste sæson ligatopscorer med 27 mål i 33 kampe og sluttede dermed foran bl.a. Zlatan Ibrahimovic. Lacazette er blevet omskolet fra kant til angriber og med stor succes, hvor han nu er en fast bestanddel af den franske landsholdstrup. Lacazette har været rygtet væk fra Lyon det meste af sommeren, hvor bl.a. Arsenal har været meldt sig som interesserede, men det er altså lykkedes Lyon at holde på deres stjerne.\nUmiddelbart synes jeg Lyon er kommet styrkede igennem transfervinduet, hvor det lykkedes at holde på Lacazette og Fekir. Desværre sagde man farvel til N’Jie og nu er netop Fekir skadet for resten af 2015. Valbuena kan med sin store erfaring vise sig som værende det helt store indkøb samt højreback Rafael, som er hentet ind i United.\nInd: Yanga-Mbiwa (forsvar – Roma), Valbuena (offensiv - Dynamo Moskva), Rafael (back - Manchester United), Beauvue (angriber – Guingamp) og Morel (venstreback – Marseille).\nUd: Gourcuff (midtbane – free agent) og N'Jie (angriber – Tottenham).\nVej til CL: Nr.1 i Jupiler League.\nGent er årets ”danskerklub” i Champions League. I angrebet har man Nicklas Pedersen samt nyindkøbte Lasse Nielsen i midterforsvaret. Gent blev for første gang i klubbens historie belgiske mestre og debuterer i år i CL-gruppespillet. Og som det ofte ses med debutanter, spås holdet da heller ikke de store chancer.\nLasse Nielsen: er blevet hentet for at styrke defensiven til denne sæson og er gået direkte ind som styrmand i bagkæden. Holdet har blot lukket 2 mål ind i de 5 første ligakampe, og det er bl.a. takket være den tidligere AaB-mand.\nMoses Simon: blev hentet i vinters og kvitterede med 7 mål i 17 kampe. Rygterne siger, at Gent har afvist et bud fra engelske Sunderland og håber Simon kan få en stor rolle for Gent. Desuden fik Simon i foråret debut for Nigeria’s landshold og den blot 20 årige angriber kan have en lys fremtid foran sig.\nGent har haft en stille transfervindue, hvor man har forsøgt at forstærke sig en smule med de midler, man nu har. Desuden har man formådet at holde på mange af sidste sæsons profiler, men til trods for gruppen ikke er så skræmmende som mange andre er Gent primært med for at få en på opleveren.\nInd: Lasse Nielsen (forsvar – NEC Nijmegen) og Kalifa Coulibaly (angriber – Charleroi).\nUd: David Pollet (angriber – Charleroi).


MadEye Digital – Side 3 – PPC watch\nPosted on 09/01/2016 16/08/2019 by MadEye Digital\nGoogle AdWords er hele det maskineri, der foregår bag ved alle de annoncer, som du ser på Google, hver gang du sørger efter noget på Google. I denne artikel får du svar på netop hvad det er Google AdWords er, hvad det kan – og ikke mindst hvad du kan bruge det til.\nDu vil både kunne se annoncer i toppen og bunden af dit søgeresultat, hver gang du har foretaget en søgning på en given søgefrase. Google AdWords-annoncører arbejder sammen med Google AdWords for at finde de bedste og mest relevante reklamer, der matcher til din søgning. Det Google gør for at vise den bedste matchende reklamer til din søgning er, at de bruger forskellige aspekter i deres matematiske algoritmer, som kun de kender til.\nDerfor vil du kun se relevante annoncer efter hver søgning, som de derefter håber på, at du klikker dig ind på. Det er værd at huske på, at hvis Googles matematiske algoritmer ikke gav relevante søgninger til deres brugere, vil ingen bruge Google som deres primære søgemaskine, men derimod en af de mange andre søgemaskiner på internettet.\nGoogle AdWords-annoncer er gode til at markedsfører dig eller din virksomhed på Google under relevante og specifikke søgninger. Derfor vil dine annoncer også kun blive vist på baggrund af udvalgte søgeord, som er sat op til hver enkelt annonce.\nDu kan herefter optimere og målrette dine annoncer, så du rammer lige præcis den målgruppe, som søger efter det udvalgte produkt eller søgeord, som du har sat din Google AdWords-annonce op efter. Sørger en aktivt derfor på søgefrasen ”legetøj i træ”, vil du på den måde, kunne målrette din annonce helt specifikt til dette søgeord. Du skal naturligvis sælge det givne produkt, som du målretter din annonce efter.\nGoogles betalte annoncer bliver også omtalt som PPC-marketing, hvor PPC er en forkortelse for Pay-Per-Click. Det betyder, at du vil skulle betale hver gang at en aktiv bruger klikker sig ind på en af dine annoncer og dermed kommer ind på din hjemmeside eller webshop.\nDet smarte ved Google AdWords reklamer er, at du selv kan bestemme, hvor mange penge du vil bruge på denne type af markedsføring af dig selv eller din virksomhed. Du kan selv sætte et budget på et x antal kroner om ugen og din annonce, vil herefter blive vist de antal gange indtil dit budget er opbrugt. Er du en mindre etableret virksomhed og ikke har særlig mange penge til rådighed til brug af markedsføring om måneden, er det derfor smart, at du selv kan vælge, hvor mange penge om måneden du vil bruge på Google AdWords-annoncer. Når dit månedlige budget er opbrugt, vil visningen af dine annoncer stoppe.


Wintersun - Live At Tuska Festival 2013 Vinyl / Lp → Køb LP'en billigt her\nWintersun - The Forest Seasons - Cd\nWintersun - The Forest Seasons - Digibook - Cd\nWintersun - The Forest Seasons Boks - Vinyl / LP\nWintersun - The Forest Seasons - Vinyl / LP\nWintersun Live At Tuska Festival\nWintersun - Live At Tuska Festival 2013 - Vinyl / LP\nHer kan du høre Wintersuns livealbum "Live At Tuska Festival 2013", der består af syv fantastiske livenumre fordelt på to LP-plader.\nAlbummet udkom i juli 2017, med optagelser fra Wintersuns optræden ved Tuska Festival i 2013.\n01: When Time Fades Away\n02: Sons of Winter and Stars\n03: Land of Snow and Sorrow\n04: Winter Madness\n01: Beautiful Death\nFakta om Wintersun - Live At Tuska Festival 2013\nLive At Tuska Festival 2013, Lp\nGucca har fra dag 1 haft fokus på, at online handel skal være så billigt, sikkert og hurtigt for vores kunder som muligt.\nNår man handler på Internettet er sikkerheden utrolig vigtig, og det er selvfølgelig noget, Gucca vægter højt. NETS har godkendt vores Internet betalingsløsning, og det fungerer som den grundlæggende garanti for betalingssikkerheden. Køb og betaling er derfor fuldstændig sikkert.\nNår vi skriver 30 dages returret, så er det naturligvis på alle typer varer. Så hvis du af en eller anden grund fortryder dit køb, og alligevel ikke måtte ønske at beholde din vare, så send blot varen tilbage til os, og vi refunderer dine penge. Vi er naturligvis altid klar med svar og rådgivning, såfremt du måtte ønske at returnere dit produkt.\nVi ved, at du er utålmodighed efter at få din vare, og vi har derfor skruet op for leveringshastigheden, så varen kommer sikkert og hurtigt frem til dig. Du har varen i dine hænder indenfor 1-2 hverdage, såfremt den er på lager. Husk, at du kan se den nøjagtige lagerstatus på hver enkelt vare. Er du fortsat i tvivl om enten et produkts lagerstatus eller leveringstiden, så tag fat i os.\nI vores webshop er det muligt at vælge mellem adskillige betalingsmetoder. Den betalingsmulighed der passer bedst til dig, er selvfølgelig den du bør benytte. Lige meget hvilke af vores betalingsmetoder du vælger, så kan du altid købe trygt og sikkert hos os. Se hvilke betalingsmuligheder du har ved at klikke på førnævnte link. Bemærk at pengene først trækkes fra din konto, den samme dag vi afsender produktet til dig - såfremt du gør brug af kreditkort.\nHvis der opstår spørgsmål eller problemer, imens du besøger vores webshop, så tag endelig fat i os. Vi er ved telefonerne og besvarer e-mails på hverdage mellem kl. 10-15, og vi er klar på e-mail eller ved telefonen til at yde dig kompetent hjælp med et smil på læben og i godt humør.\nEfter du har købt dine produkter, kan du se din forsendelse, og vide hvornår du modtager den. Efter gennemførsel af dit køb kan du tilgå din egen ordreside. Du kan følge med i, hvornår vi sender din forsendelse, på ordresiden. Du modtager også en mail med leveringsinformation fra os i det øjeblik, vi sender dine varer.\nDin anmeldelse af Wintersun - Live At Tuska Festival 2013\nproduct_stock_no product_offer_no product_preorder_no\tproduct_buyable_yes product_group_vinyl / lp path_vinyl / lp_forside path_vinyl / lp_andreafdelinger path_vinyl / lp_vinyl/lp path_vinyl / lp_metal path_vinyl / lp_wintersunliveattuskafestival2013


Ledige job - Ejendomsservice - Ishøj | Jobindex\nEjendomsservice - Ishøj\nBO-VEST søger en ejendomsfunktionær til vores stærke fællesskab i hovedstadsområdet, der har hænder skruet godt på og kan vedligeholde de grønne områder, så de fremstår pæne og indbydende. Hos os får du masser af frisk luft, glade kolleger og afvekslende opgaver.\nDin nye arbejdsplads bliver i Tranehaven, der er beliggende i Brøndby og består af ca 351 familieboliger. I afdelingen er grønne græsarealer med borde, bænke, grille, legepladser, et fælles beboerhus og 15 fællesvaskerier. Afdelingen er i gang med en større renovering af tage, facader og trappeopgange, som forventes afsluttet i udgangen af 2018.\nDu får 4 gode kolleger, hvoraf 2 er ejendomsfunktionærer. Du bliver en del af et solidt sammenhold, stemningen er altid god, og vi kan godt have det sjovt, mens vi arbejder koncentreret og effektivt.


IMCC – Heyevent.com\nIMCC er en frivillig organisation, som laver sundhedsfremmende arbejde i både Danmark og udlandet. Vi har mere en 30 forskellige projekter på landsplan fordelt på vores fem lokalafdelinger i Aalborg, Aarhus, Esbjerg, Odense og København.\nAlle studerende kan blive medlem af IMCC, så længe de har lyst til at arbejde med sundhed inden for vores tre interessefællesskaber, udviklings- og hjælpearbejde, undervisning og oplysning samt udvekslings- og klinikophold.\nIMCC giver sine medlemmer masser ...\nIMCC giver sine medlemmer masser af mulighed for både at udvikle sig personligt og lære en masse om f.eks. organisationsarbejde, ledelse og projektstyring. Vi har en vision om at skabe en retfærdig verden, hvor alle har lige adgang til sundhedsydelser og er fysisk, mentalt og socialt velbefindende.\nI mere end 60 år har IMCC sendt studerende ud i alverdens afkroge for at arbejde med sundhed. Som medlem af verdensorganisationen af lægestuderende, International Federation of Medical Students Association (IFMSA), er talrige projekter blevet igangsat på tværs af landegrænser, og IMCC giver dig enestående muligheder for at få venner og oplevelser fra hele verden.\nIMCC er en frivillig organisation for studerende, som laver sundhedsfremmende arbejde i både Danmark og udlandet. http://imcc.dk\nIMCC's previous events\nReception for Signe\nLAUNCH-workshop RUC: Opstart ny lokalafdeling\nUAEM månedsmøde KBH